recursal/SuperWikiNEXT-32B huggingface dataset:
Лангобардските (сини) и римските (портокалови) поседи при смртта на Агилулф (616 г.)
**Мала Лангобардија** (латински: **Langobardia Minor**) - името што, во раниот среден век, било дадено на власта на Лангобардите во средно-јужна Италија, што одговара на војводствата Сполето и Беневенто. По освојувањето на Лангобардското Кралство од Карло Велики во 774 година, таа останала под лангобардска контрола.

Еднаш во Италија преку Фриули во 568 година, Ломбардите откинале од Римјаните голем дел од земјата јужно од Алпите, но не претставувале, барем првично, еднообличен и продолжен посед. Покорните земји биле групирани, според терминологијата на тоа време, во две важни области: Голема Лангобардија, од Алпите до денешна Тоскана и Мала Лангобардија која ги опфаќала поседите јужно од римските територии (кои во тој последен дел од 6 век се протегала од Рим до Равена низ сегашните Умбрија и Марке). Равенската Егзархија била поврзана со Рим преку „римскиот коридор ", кој минувал низ Орвјето, Кјузи и Перуџа и ја одделувал Мала Лангобардија од Голема.

Додека Голема Лангобардија била распарчена и се менувала во многу војводства и гасталди, Мала Лангобардија одржувала извонредна установна стабилност за време на Лангобардското Кралство (568–774), останувајќи поделена на двете војводства Сполето и Беневенто. Тие биле создадени веднаш по лангобардското навлегување, во 570-тите години на минатиот век, а првите војводи биле Фаролд во Сполето и Зото во Беневенто. На почетокот тие ги вклучувале географски само внатрешните области, оставајќи ги Римјаните под контрола на крајбрежните области; дури подоцна (особено за време на владеењето на Агилулф, 591–616) поседите на Лангобардите биле проширени и на крајбрежјето. Така станало покорно на двете војводства на целиот јадрански брег помеѓу римските упоришта Анкона на север и Отранто на југ; Јонците и Тиренците, сепак, само делумно потпаднале под власта на војводата на Беневенто, кој никогаш не бил во можност трајно да ги заземе Неапол, Саленто и врвот на Калабрија (јужно од Козенца и Кротоне), и секако, Рим и неговите предградија.

Извори
------

* Павле Ѓакон, *Historia Langobardorum* (*Storia dei Longobardi*, Лоренцо Вала/Мондадори, Милано 1992 година)
**Полјоделство** или **поледелство** — една од основните дејности во рамки на земјоделството, која го опфаќа делот на обработката на земјиштето за одгледување на разновидни растенија од кои се добива храна за човекот и добитокот, суровини за понатамошна индустриска обработка и производство итн. Тоа зафаќа најголем дел од обработливите површини, ангажира бројна работна сила и голем дел од агротехничките средства и обезбедува издршка (егзистенција) на најголем дел од селското население. Според вкупниот обем на производството, поледелството претставува најважна земјоделска област. Во рамки на поледелството најмногу се одлегува и произведува: жито, градинарски култури односно зеленчук, индустриски култури, овошје и фуражни култури за сточна храна, поради што тоа во својот состав ги вклучува градинарството, овоштарството и лозарството. Поледелското производство може да биде интензивно и екстензивно, како и оранжериско под стакленици и пластеници каде со подобрување на условите во однос на топлината и светлината од сончево зрачење се забрзуваат процесите на растење и зреење на посевите најчесто кај раниот зеленчук. Поради овие одлики често поледелството се именува и смета за синоним за земјоделството, кое истовремено го вклучува и сточарството.

Наводи
------

1. 1 2  Новачевски, Димитрија (2009). Блаже Ристовски (уред.). *Македонска енциклопедија*. **2**. Скопје: МАНУ. ISBN 978-608-203-023-4 (1) Проверете ја вредноста `|isbn=`: invalid character (help).
**Основно училиште „Илинден"** (официјално: **Основно општинско училиште „Илинден" - Крива Паланка**; скратено: **ООУ „Илинден"**) — едно од двете основни училишта во градот Крива Паланка.

Училиштето е именувано по востанието Илинден.

Историја
--------

Училиштето започнало со работа во 1996 година.

Организација
------------

### Подрачни училишта

Во рамките на општинското основно училиште „Илинден" се наоѓаат и три подрачни основни училишта од прво до петто одделение, а чии ученици подоцна наставата ја продолжуваат во средишниот објект на училиштето во градот Крива Паланка. Овие училишта се:

1. Подрачно основно училиште „Илинден" во село Конопница
2. Подрачно основно училиште „Илинден" во село Мождивњак
3. Подрачно основно училиште „Илинден" во село Мождивњак

Наводи
------

1. ↑  „Основно образование". македонски: Општина Крива Паланка. Посетено на 18 јуни 2019.

Надворешни врски
----------------

* Официјална страница на училиштето[*мртва врска*]

Координати: 42°11′48″N 22°19′27″E﻿ / ﻿42.19667° СГШ; 22.32417° ИГД﻿ / 42.19667; 22.32417
|  |  |
| --- | --- |
| **ВЛЕЗ**A   B | **ИЗЛЕЗ** A НИ B |
| 0 | 0 | 1 |
| 0 | 1 | 1 |
| 1 | 0 | 1 |
| 1 | 1 | 0 |

**НИ врата**, **НИ коло** или **НИ капија** (англиски: *NAND gate*) - дигитална логичка врата чиј излез ја следи таблицата на вистинитост прикажана на десната страна. На излезот се појавува логичка нула „0" само ако двата влеза се во состојба на логичка единица „1".

НИ вратите се универзални (заедно со НИЛИ вратите) бидејќи сите функции на Буловата алгебра можат да се извршат со НИ врати. На пример, логичката И функција се постигнува со спојување други НИ врати на кои кратко им се споени влезовите (па работат како НЕ врата (инвертор)) на излезот на првите НИ логички врати.

Симболи
-------

Постојат 2 симбола за НИ коло, обичен („воен", „американски") и правоаголен (ИЕЦ).

Обичен НИ симбол
Правоаголен НИ симбол

Хардверски опис и распоред на пиновите
--------------------------------------

НИ вратата е основна логичка врата и како таква постои во ТТЛ и Технологија на комплементарни метал-оксидни полуспроводници изведби како интегрално коло.

Пример на четирикратна НИ врата во дигитална ЦМОС технологија е дадена на сликата. Двата слободни пина се користат за напојување на интегралното коло.

Оваа слика прикажува НИ врата во склоп на интегралното коло ЦМОС 4011.

Поврзано
--------

* И врата
* ИЛИ врата
* НИЛИ врата
* ЕКСИЛИ врата
* ЕКСНИЛИ врата
* НЕ врата
* Логичко коло
* Логичко НИ

Надворешни врски
----------------

* Портал: Електроника

|  |  |
| --- | --- |
| Ризница | „НИ врата" на Ризницата ? |

* Распоред на пинови за разни дигитални кола со логички врати
**Катедралата Менорка** (шпански: *Catedral de Santa María de Ciudadela*) е катедрала и базилика која се наоѓа во истоимениот град, Шпанија. Катедралата била изградена по наредба на кралот Алфонсо III од Арагон, освојувачот на островот, во 1287 година, на местото на стара џамија.

Изградбата започнала во 1300 година а истатазавршила во 1362 година. Во 1795 година, со реставрацијата на старата епископија од Менорка која датирала од 5 век, соборниот храм бил прогласен како седиште за новата епархија. Во 1813 година, во времето на епископот Хуано била изградена фасадата во неокласицизам и елементи од готиката. Во внатрешноста на црквата пак се наоѓаат елементи од барокна архитектура, кои датираат од 17 век.

Во текот на Шпанската граѓанска војна, храмот бил разрушен во 1936 година, но по крајот на војната тој бил обновен под денешниот изглед.

Наводи
------

1. ↑

|  |  |
| --- | --- |
| Stub icon | *Оваа статија за црква или сличен христијански објект е никулец. Можете да помогнете со тоа што ќе ја проширите.** п
* р
* у
 |

Координати: 40°0′6″N 3°50′15″E﻿ / ﻿40.00167° СГШ; 3.83750° ИГД﻿ / 40.00167; 3.83750
Помаци на почетокот на XX век.
**Помаци** — етнички Македонци со исламска вероисповед, чиј мајчин јазик е помачкиот, кој се смета за македонски или бугарски дијалект, зависно од гледиштето. Помаците во текот на Отоманското Царство се преобратиле во Ислам. Денес ги сметаат за верска група на Бугари, која претежно живее во Пиринска Македонија, североисточна Егејска Македонија, Западна Тракија и европскиот дел на Турција (Источна Тракија).

Етимолошкото значење на зборот „помак" најверојатно доаѓа од словенскиот збор *помагачи*. Овој назив најверојатно потекнува од времето на Османлиите, каде Помаците биле означени како колаборативна група.

Во XX век Помаците доживеале повеќе етапи на асимилација и бугаризација од страна на бугарската државна управа. Од 1905 година во Бугарија се користи називот „Помаци". Во текот на Балканските војни (1912 и 1913) голем дел од Помаците се принудени да се преобратат во христијани, со што дел после Букурешкиот договор во 1913 бил поништен. Помеѓу 1938 и 1944 година се принудувани да прифатат бугарски имиња, што се повторувало и во 1950-тите и 1970-тите години.

Бугарската статистика не ги прикажува посебно. Мнозинството Помаци на пописот во Бугарија се изјаснуваат како „Бугари со исламска вероисповед". На пописот 2001 година 130.000 жители се изјасниле како такви, со што во Смољанската област биле мнозинство.

Поврзано
--------

* Помачки јазик
* Чечки Помаци
* Македонци-муслимани
* Горанци
* Торбеши
* Бошњаци

|  |  |
| --- | --- |
| Stub icon | *Оваа статија за народ е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh86001782
* GND: 4201149-8
* SUDOC: 053432320
* BNF: cb13554080x (податоци)
* NKC: ph497321

 |

 |



1. ↑  „Македонци по народност со исламска вероисповед". *Македонска нација*. Посетено на 2019-12-23.
2. ↑  Македонија и Балканот во Петроградското списание "Современник" (1912-1913)
**Народни бигори** – збирка поезија од Венко Марковски, објавена во 1938 година во Софија. Таа е прва стихозбирка објавена на македонски јазик, по која следела „Огинот" од истиот автор, исто така објавена во 1938 година.

Издавање и значење
------------------

Стихозбирката ја објавил во 1938 година во Софија, откако избегал од Кралството Југославија каде бил прогонуван заради членство во Македонската ослободителна револуционерна организација (МОРО), подоцна преименувана во Македонска младинска револуционерна организација (ММРО). 
„Народни бигори" со „Огинот" се „*првите современи збирки песни објавени воопшто на македонски јазик*"

Содржина
--------

Традицијата на фолклорот е препознатлива не само во темите и мотивите на песните, туку пред сè во формата на стихот.

Песните се испеани според централните македонски говори со некои исклучоци, а некои зборови, нивното значење, се преведени и дообјаснети во фусноти на бугарски јазик. Овие фусноти се еден вид на минијатурен македонско-бугарски речник, прв за овие два јазика. 

Во збирката најчесто се среќава стихот во форма на осмерец, поточно во формата 5 + 3, со цезура после петтиот слог, а изосилабизмоте не е нарушен никаде. 
Освен осмерецот застапен е и десетерецот во форма 4 + 6. Стиховите се организирани во катрени без римување.

Во збирката е застапена лириката со чисто љубовни мотиви, но исто така, се застапени и борбените, комитските, илинденските мотиви, историјата, социјалната положба на народот, со забележително нагласување на наративноста на песните со истакнување на епскиот елемент кој го содржат.

Стихозбирката му е посветена „На Никола Т. Балабанов/Во знак а длабока почит". Истата опфаќа 17 песни:

* Стига си...
* Меракот
* Бисеро...
* Излези
* Алтана
* Туѓина
* Месецот
* Пусто пиле
* На смрт
* Изгора
* Горо ле
* Мајка
* В пролет бујна
* На војводата
* Султана

Наводи
------

1. 1 2  Старделов, Георги (2008). *Основоположници на современата македонска поезија*. Битола: НИД МИКЕНА Битола. стр. 6. ISBN 978-9989-55-125-3. Укажано повеќе од еден `|pages=` и `|page=` (help); `|access-date=` бара `|url=` (help)
2. 1 2  „За поезијата на Венко Марковски" (PDF). Македонски јазик. Посетено на 6 декември 2020.
3. ↑  „Избор песни од збирката „Народни бигори"". Македонски јазик. Посетено на 6 декември 2020.

Користена литература
--------------------

* „Основоположници на современата македонска поезија" од Георги Старделов

Поврзано
--------

* Венко Марковски
* Македонска книжевност
Две митохондрии од бели дробови од цицач на кои може да се забележи нивната матрица и мембрани гледани со електронски микроскоп
**Митохондрии** (од грчки: mitos-нишка и hondros-зрно) — клеточни органели кои се наоѓаат во сите еукариотски клетки. Нивниот облик е непостојан и се менува во зависност од физиолошката состојба на клетката. Бројот, димензиите и распоредот зависат од видот на клетките и нивната активност (во некои жлездени клетки кај животните има многу митохондрии).

Градба на митохондрија
----------------------

Митохондриите имаат сложена градба. На електронски микроскоп јасно се гледа дека од цитоплазмата се одвоени со двојна мембрана, на која структурно, а особено биохемиски, се разликуваат надворешна и внатрешна мембрана и внатрешна содржина, т.н. матрица. Внатрешната мембрана се одликува по тоа што создава внатрешни набори (како нецелосни прегради) наречени кристи, што го прекинуваат континуитетот на внатрешниот простор (матрицата) и навлегуваат поплитко или подлабоко во истиот. На површината на кристите се забележуваат голем број топчести структури кои со една куса дршка се поврзани со внатрешната мембрана. Овие структури се наречени оксиозоми (или Ф-1 партикули, атпеозоми). Тие содржат ензими кои учествуваат во процесите на клеточно дишење.

Функција на митохондриите
-------------------------

Во митохондриите се врши аеробното разградување на материите и се ослободува енергија што се преобразува пред сè во ATP, како погоден облик што клетката може да го користи. Имајќи предвид дека митохондриите содржат свои нуклеински киселини (ДНК и РНК) и рибозоми и дека се способни сами да синтетизираат белковини, тие во извесна мерка претставуваат автономни (или семиавтономни) структури. Како такви, тие се способни и за саморепродукција и тоа со делба на диференцирани митохондрии. Овој факт е поврзан со ендосимбиотската теорија, популаризирана од биологот Лин Маргулис.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Структури на клетката/органели |
| --- |
|  |
| Ендомембрански систем | 
* Клеточна мембрана
* Јадро
* Јадренце
* Ендоплазматичен ретикулум
* Голџиев апарат
* Парентезом
* Автофагозом
* Везикули
	+ Егзозом
	+ Лизозом
	+ Ендозом
	+ Фагозом
	+ Вакуола
	+ Акрозом

 |
|  |
| Цитоскелет | 
* Микрофиламенти
* Интермедиерни филаменти
* Микротубули

 |
|  |
| Други | 
* Митохондрија
* Пластиди
	+ Хлоропласт
	+ Хромопласт
	+ Леукопласт

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85086280
* GND: 4124939-2
* BNF: cb12175492v (податоци)
* NDL: 00567726
* NKC: ph378894
* BNE: XX535796

 |

 |
**Мајчин јазик** е петти соло албум на македонскиот гитарист Влатко Стефановски. Содржи 10 песни, од кои повеќето се дела на македонската традиционална музика, како и аранжмани на песни *Бистра вода* од албумот Калабалак и *Успаванка за Радмила М.* од истоимениот албум Биело дугме. Албумот бил издаден во октомври 2017 година од Кроација рекордс.

За албумот
----------

Насловната страна на албумот содржи фотографија од неговата мајка Нада во улогата на Маша во драмата на Толстој „*Жив труп*" од доцните 1940-ти. Во бонус песната гостин е Раде Шербеџија.

Наводи
------

1. ↑  Glas.ba (2017-10-16). „Mother tongue / Maternji jezik, novi album Vlatka Stefanovskog". *Glas.ba* (босански). Посетено на 2022-04-20.
Секој поединец може многу да си помогне при психички тешкотии. Многу студенти во текот на студирањето се соочуваат со тешки периоди, предизвикани што поради испитите што поради бурни емоции поврзани со љубовниот живот. Потоа на ранг-листата се семејните проблеми, финансиите и многу други причини. 

За тоа е потребен стабилен психички живот, изразен преку неколку принципи за **менталната хигиена**.

Емоционална стабилност
----------------------

Во име на своето ментално здравје, секој поединец треба да се труди колку што може да ја зачува својата емоционална стабилност. Се разбира, во голем број сложени ситуации тешко се одржува емоционалната стабилност. Всушност, таа најмногу се нарушува во конфликтите со блиските луѓе, чие мислење најмногу го повредуваат поединецот. Во таква ситуација неопходно е да се поведе разговар и искрено да се разговара за да може да се најде компромис.

Толеранција на фрустрација
--------------------------

Кога постојат здрави семејни односи, родителите од најрана возраст кај децата поттикнуваат толеранција на фрустрации до одредено ниво. Тоа значи дека родителите ги охрабруваат децата сами да ги решат проблемите со браќата/сестрите или другарите. Тие деца подоцна полесно ги надминуваат проблемите во животот.

Реалистична слика
-----------------

Сликата за себеси е сложена структура на личноста која се гради во детството, а особено во адолесенцијата. Ако адолесцентот ја гради сликата за себеси врз основа на своите реални способности и квалитети, ако се прифаќа таков каков што е, велиме дека има реалистична слика за себеси. Така тие подоцна во животот умеат да изберат со што ќе се занимаваат и така си го зачувуваат менаталното здравје.

Задоволство од работата
-----------------------

Работата е особено важна за менталното здравје. Ако еден човек се занимава со работа што го интересира, ја сака и го мотивира, тоа влијае многу позитивно врз него. Но ако секојдневно работи нешто што го нервира и му создава нервоза, тоа ќе се одрази негативно во иднина.

Општествено ангажирање
----------------------

Човекот е социјално суштество, па поради тоа се чувствува успешен и задоволен кога е вклучен во општествениот живот, кога е корисен член на својата заедница. Повлечениот и осамен човек има свои проблеми поради кои се отуѓува од својата околина, иако копнее по неа. Неговото рехабилитирање и вклучување во социјалната средина значително го подобрува неговото ментално здравје.
**Народна демократска партија (НДМ)** (албански: *Partia Demokratike Popullore (PDP)*) — поранешна македонска политичка партија на етничките Албанци со седиште во Тетово.

Историја
--------

Основачкото собрание на партијата се случило во јули 1990, а партијата била регистрирана на 1 август истата година. За претседател на партијата бил избран Илијаз Халими, а за генерален секретар бил назначен Ибрахим Бедредин. Партијата за првпат учествувала на парламентарните избори во 1990 година, додека Македонија сè уште била дел од Југославија. Самостојно, партијата освоила 0,4% од вкупниот број на гласови во првиот, односно 0,5% од вкупниот број на гласови во вториот круг, освојувајќи едно пратеничко место во Собранието. Во некои подрачја партијата настапила во коалиција со ПДП, освојувајќи пет пратенички места.

На парламентарните избори во 1994 година партијата го зголемила бројот на гласови на 3% од вкупниот број на гласови, освојувајќи четири пратенички места. Во 1997 НДП се споила со Партијата за демократски просперитет, со тоа формирајќи ја ДПА

Наводи
------

1. 1 2  Nohlen, D & Stöver, P (2010) *Elections in Europe: A data handbook*, p1282 ISBN 978-3-8329-5609-7
2. ↑  Democratic Party of Albanians, DPA Balkan Insight
Народни републики:   Сегашни народни републики  Поранешни народни републики
**Народна република** е термин кој се додавал на името на државата со комунистички систем на управување за да се изрази нејзината независност. Мотивацијата за употреба на ваков термин лежи во мислењето на владеачката елита дека државата е управувана од народот и за неговите интереси.

Такви држави биле сите комунистички држави од Источна Европа, вклучително и Македонија и останатите поранешни југословенски држави, иако последните се именувале за краток период кога го смениле името во „социјалистичка република". Останатите држави (без југословенските) го задржале терминот сè до 1990-те кога системите на управување се промениле, официјално, во демократски.

Поврзано
--------

* Република
* Социјалистичка република
* Народна Република Македонија

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Пенушка
**Пенушка** или **пен** — долен дел од дрво заедно со корењата останато по сечење. Пенушките тешко се вадат од земја. Или се ископуваат или се отстрануваат со мелачка за пенушки.

Пенушките понекогаш се во можнос да се регенерираат во ново дрво. Често едно исечено листопадно дрво повторно никнува на повеќе места околу работ на пенушката или од корењата. Ова може да биде пожелно или непожелно, зависно од тоа дали дрвото трајно се остранува или пак шумата се чека да се обнови. Новите фиданки некогаш стануваат дрва сами за себе заради веќе постоечкиот коренски систем; меѓутоа исечениот дел од пенушката може да ги ослаби фиданките и да им доведе болест.

Пенушките се употребуваат за читање на прстените (годовите), т.е. староста на едно дрво. Оваа наука се нарекува дендрохронологија.

Наводи
------

1. ↑  „пен" — Дигитален речник на македонскиот јазик

|  |  |
| --- | --- |
| Stub icon | *Оваа статија за дрво е никулец. Можете да помогнете со тоа што ќе ја проширите.** п
* р
* у
 |
**Мајор** е офицер во војската. Тој претставува прв ранг меѓу високи офицери. Во повеќето земји, главниот е командант на баталјон или поделба, но исто така врши одредени командни и персонални должности во единиците на баталјонот и редовите. Исто така, во повеќето армии, добивање на ранг на главни се однесува на полагање на испитот или завршување на соодветното високо образование.

Се јавува за првпат во шеснаесеттиот век, но дури за време на граѓанската војна во Англија (1642-1651) за првпат беше рангирана меѓу рангирани офицери. До 19 век бил во употреба во сите армии од областа на англиското говорно подрачје и во некои други. Во тоа време ранг на мајор се развил во прва команда пред да се користи како командант на бојното поле, за разлика од ранг на капетан кој останал подреден и наменет за офицери - команданти на единици на ниво на компанија. Воведена е во српската армија во 1830 година. Општо земено, во сите армии, таа се состои од една ѕвезда и лента која укажува на висок офицер.

Во морнарицата, рангот мајор одговара на редовите на капетанот корпус.

Мајорот како тема во уметноста
------------------------------

* „Во сеќавање на мајорот Роберт Грегори" (*In Memory of Major Robert Gregory*) - песна на ирскиот поет Вилијам Батлер Јејтс.

Наводи
------

1. ↑  Viljem Batler Jejts, *Kula*. Beograd: Beogradski izdavačko-grafički zavod, 1978, стр. 92-96.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
***Проект „Писта"*** (анлиски: Project Runway) е американско реално шоу емитувано на телевизијата Браво и се фокусира на модни творци. Натпреварувачите се обидуваат да ги направат најдобрите алишта со дадените материјали, време и тема. Нивните дизајни се просудувани и еден или повеќе дизајнери се елиминираат секоја недела.

Кај нас, *Проект „Писта"* се емитува на Канал 5.

  


---

Формат
------

Водителот на *Проект „Писта"* е супермоделот Хајди Клум, а судиите се обично Хајди, Американскиот дизајнер Мајкл Корс, модниот директор на ЕЛ магазин - Нина Гарсија, и уште еден четврт судија, обично моден творец, критичар, модел, славна личност итн. Тим Ган им е како ментор на дизајнерите. *Проект „Писта"* е сниман во Њујорк (а во трета сезона и на кратко во Париз). Дизајнерите користат рабодна соба во училиштето за дизајн Парсонс, купуваат материјали низ Њујорк, и живеат заедно во Атлас Њујорк, зграда близу Парсонс.

На почетокот на секој предизвик, на дизајнерите им се дава тема на која треба да го направат парчето облека. За да го исполнат ова, имаат одредено време и ресурси. На повеќето предизвици, дизајнерите работат самостално, но на некои треба да работат во тимови. Кога ќе помине времето, дизајнерите треба да ги облечат своите манекенки и да изберат како да бидат нашминкани, каква фризура треба да имаат итн. Секоја манекенка оди по пистата, а судиите ја оценуваат облеката.

Потоа, судиите ги интервјуираат дизајнерите и им кажуваат што мислат за нивните творби, а потоа се договараат чија творба е најдобра, а чија најлоша. Губитникот на предизвикот е елиминиран. Натпреварувачот од втората сезона, Даниел Восовик, има победено на најмногу предизвици досега (пет), а по него е Кара Сон од првата сезона, со четири победени предизвици.

На финалистите им се дава 12 недели и 8000 долари за да направат 12 парчиња облека и да ги презентираат на њујоршката модна недела. Истите судии, плус еден гостин, ги оценуваат дизајнерите и одлучуваат кој е победникот.

И манекенките кои работат со дизајнерите се вклучени во натпреварот. Секоја недела, како што се намалува бројот на дизајнерите, така и на манекенките. Онаа што ќе работи со дизајнерот кој ќе победи, ќе биде на насловната страна на ЕЛ магазин.

Прва сезона

Надворешни врски
----------------

* "Project Runway" Архивирано на 9 јули 2007 г. на Yahoo! TV
* *Блог на шоуто*
Olympe Audouard Olympe Audouard
**Олимп Аудард** (13 март 1832 – 12 јануари 1890 година) била француска феминистка која барала целосна еднаквост за жените со мажите, вклучувајќи ги правата на глас и правото да се кандидираат на избори.

Била родена во Марсеј, се викала Фелисите-Олимп де Жувал. Се омажила на 11 април 1850 година за адвокатот Анри-Алексис Аудард (р. 2 мај 1829 година). Двојката се разделила во 1858 година, но се развеле дури во 1885 година, набргу откако францускиот закон за развод („loi Naquet") конечно бил усвоен на 27 јули 1884 година.

Избрани дела
------------

* Аудард, Олимп (1867). *L'Orient et ses peuplades*. Париз: Е. Денту.

Наводи
------

1. ↑  N.N.: *Adouard, Olympe[*мртва врска*][*мртва врска*]*. In French. URL last accessed July 14, 2006.
2. ↑  Plot, Michèlle: *Divorce and Women in France [{{{1}}} Архивирано] на {{{2}}}.*, Encyclopedia of 1848 Revolutions. URL last accessed July 14, 2006.

* Форе, Кристин (2003). *Политичка и историска енциклопедија на жените*. Лондон: Роутлеџ. ISBN 1-57958-237-0

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 74033181
* LCCN: nr88004326
* ISNI: 0000 0001 0916 0818
* GND: 130822906
* SUDOC: 066896967
* BNF: cb13756082f (податоци)

 |

 |
**Маите Перони** (родена на 9 март 1983 во Град Мексико, Мексико) — мексиканска глумица и пејачка. Нејзиното правилно име е Марија Тереза Перони Берлоџи. Името и е дадено по мајка и бидејќи таа се вика Марија Тереза. Нејзиниот татко се вика Хавиер и има двајца браќа кои се поголеми од неа, Адолфо и Франсиско. Нејзиното потекло е од Италија. Висока е 160 cm. Има студирано на факулетот *Centro de Education Artistica (CEA)*. Во 2009 била прогласена за една од најубаввите 50 жени во светот во списанието *People*. Таа е заштитно лице на NYX Cosmetics и Pantene. Има добиено награда во 2006 за најдобра песна изведена на телевизиска серија, а во 2009 добила награда за најмлада и најубава глумица во мексиканските сапуници.

Кариера
-------

Мајте Перони се прославила со нејзината улога во *Ребелде*, копија од аргентинската сапуница „*Rebelde Way*". Таа ја играла Гвадалупе Лупита Фернандес, тинејџерка од посиромашно семејство која добива можност да учи во фиктивното *Elite Way School*. Серијата била прикажувана од 2004 до 2006, со 440 епизоди.

Следејќи го успехот, во 2007 била објавена серијата *RBD:La Familia* која имала само 13 епизоди.

Во 2008 таа ја имала главната улога во серијата „Cuidado Con El Angel" заедно со Вилијам Леви. Серија имала голем успех низ целиот свет. Таа исто така учествувала во следната серија *Mi pecado*, во главна улога, во третата сезона на *Mujeres Asessinas*.

Во 2010 глумела во серијата *El triunfo del amor*, која се емитувала и во Македонија.

Наводи
------

1. ↑  balancuta2008 (August 20, 2009). „MAITE PERRONI CHAT MI PECADO (2)". Посетено на September 16, 2016 – преку YouTube.

Надворешни врски
----------------

|  |  |
| --- | --- |
| Ризница | „Мајте Перони" на Ризницата ? |

* Официјално мрежно место Архивирано на 15 мај 2019 г.
* официјален Твитер профил
* Официјален YouTube канал

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 169667213
* LCCN: no2011056797
* ISNI: 0000 0001 1883 9558
* MusicBrainz: 898da36d-1d3c-4df5-ba60-928d89c4ce70
* NKC: osa2014802441
* BNE: XX4760800

 |

 |
**„Низ водата"** (француски: *A vau-l'eau*) — расказ на францускиот писател Жорис-Карл Уисманс од 1882 година.

Содржина
--------

Расказот се состои од четири дела во кои авторот го опишува животот на главниот лик, Жан Фолантен. Тој потекнува од старо, но осиромашено семејство, а уште во детството останува без татко. Сепак, неговата мајка се жртвува и вредниот Фолантен успева да матурира. Потоа, тој се вработува како службеник во едно министерство, но набргу умира мајка му. Физички слаб, куц на едната нога и срамежлив, Фолантен останува неженет, а во младоста постојано имал сексуални односи со евтините улични проститутки. Во една прилика, тој одржувал врска со една девојка од која добил венерична болест. Останувајќи без роднини и без пријатели. Тој живее во мал стан, во сиромашниот дел на Париз, минувајќи го животот во постојана и неуспешна потрага по ресторан во кој би добил добра и вкусна храна. Фолантен ги минува деновите во апатија, незадоволен од својот живот, но немоќен да го промени. Неговото мрачно расположение се променува со доаѓањето на пролетта и летото, кога донесува одлука да се дружи со луѓето и да го реновира станот. Меѓутоа, неговиот ентузијазам трае кратко, зашто по средбата со еден познаник, тој сфаќа дека сите во евтини ресторани се служи лоша, невкусна храна, а во театарот се прикажуваат слаби дела. Еден ден, во ресторанот му приоѓа непозната жена која отворено му кажува дека сака да води љубов со него и го вовлекува во својот стан. Фолантен го напушта нејзиниот стан со непријатно чувство, заклучувајќи дека сите обиди да внесе промени во својот живот се залудни и дека во овој свет нема место за сиромашните луѓе.

Осврт кон расказот
------------------

Зачетокот на расказот „Низ водата" се наоѓа во „Песната во проза за месото печено во фурна". Расказот претставува потресна поема за упорната потрага по вкусна храна и за помирувањето со тажната судбина по низата разочарувања во животот и по пропаднатите илузии. Во расказот се опишува како пропаѓаат сите обиди на главниот лик да го промени начинот на живот, во којшто нема ниту љубов ни задоволство за на крајот тој да заклучи дека треба да ѝ се препушти на судбината, т.е. да се пушти „низ водата", зашто „најдоброто на постои за светот без пари; се случува само најлошото." Иако навидум блага, сатирата на Уисманс е остра и се граничи со карикатурата, но никогаш не преминува во неа. Притоа, расказот не е само портрет на еден чудак, туку и слика на една општествена атмосфера.

Наводи
------

1. ↑  Ž. K. Huismans, *Pripovetke*. Beograd: Rad, 1960, стр. 135-136, стр. 5-47.
2. ↑  D. Milačić, „Beleška o piscu", во: Ž. K. Huismans, *Pripovetke*. Beograd: Rad, 1960, стр. 135-136.
Ширата од каберне совињон во контакт со лушпите за време на ферментација со цел за да се додаде боја, танини и вкус на виното.
Мацерација
**Мацерација** — сложен технолошки процес при производството на вино, при кој фенолните материи од грозјето - танините, средствата за пигментација (антоцијани) и букетните материи преминуваат во ширата. Мацерацијата е процес во кој црвеното вино ја добива својата црвена боја, затоа што сокот од сурово грозје има бистро-сивкава боја. При производството на бели вина, мацерацијата или е ограничена на сосема краток контакт на лушпата од грозјето со сокот пред гмечењето, или сосема се избегнува.

Иако мацерацијата како техника обично се поврзува со виното, истата се користи и при производство на други пијалаци.

Процес
------

Процесот на мацерација започнува, кога лушпата на зрното е делумно скината и изложена на топлина. Во нормални услови живите клетки на лушпата не ги испуштаат антоцијанините, но затоа повисоката температура го поттикнува распаѓањето и екстракцијата на феноли од лушпата на зрното или месото. Мацерацијата продолжува и за време на ферментацијата. Процесот е бавен затоа што некои соединенија како антоцијанините треба да поминат низ клеточната мембрана на лушпата за да дојдат во контакт со виното. За време на ферментацијата, вештачки се создаваат услови за мацерација на цврстите делови преку примена на повисока температура или со додавање на алкохол, а со тоа се создаваат услови за екстракција на боите и други материи од зрното на грозјето. Процесот на екстракција почнува да успорува штом виното достигне ниво на алкохол од 10%.

Придобивки
----------

Во зависност од сортата, процесот на мацерација помога да се издвојат бројни вкусови на виното, кои инаку би недостигале. Го подобрува вкусот и му дава интензитет на бојата на виното. Екстракцијата на повеќе материи го зголемува животниот век на виното. Покрај придобивките постои и ризик од грешки, односно потребно е младото вино да се оддели од комината во оптимален момент, а во спротивно може негативно да се одрази на киселоста и квалитетот на виното.

Други процеси
-------------

Традиционален метод на мацерација е газењето на грозје, каде што гроздовите се толчат во казани од страна на босоноги работници.

Процесот на **ладна мацерација** е кога температурата на ферментација на ширата се одржува на ниско ниво преку додавање на вода и сулфур диоксид.

Јаглеродна мацерација е ферментација на цели гроздови во атмосфера заситена со јаглерод диоксид, кој што ја оневозможува ферментацијата на винскиот квасец.

Наводи
------

1. 1 2 3 4  Robinson, Jancis, уред. (2006). *The Oxford Companion to Wine* (3. изд.). Oxford University Press. стр. 414–5. ISBN 978-0-19-860990-2.
Статуа на Св. Патрик од келтската црква, кој беше познат по прозелитизмот
**Прозетилизам** е поим кој потекнува од старогрчкиот јазик 'πρός' (накај, кон) и глаголот 'έρχομαι' (доаѓам). 

Прозелитизмот означува наметливо, насилно и фанатично врбување за една вера или политичка групација.
Поимот исто така ја означува горливоста на новообратениот и неговите, честопати фанатични настојувања да натера на преобраќање во неговата група што е можно повеќе нови членови (прозелити). 

Поимот прозелитизам е тесно поврзан со важни поими во христијанството и теологијата, како на пр. мисионерски налог, единство на Црквата, заедничко христијанско сведочење, екуменизам, дијалог. 

Во Стариот завет и Новиот завет прозелитизмот се сфаќа во позитивен контекст. Прозелит било лице кое од паганин се преобратил во еврејското верско, но честопати и национално заедништво. Меѓутоа во последните неколку децении поимот има попримено сосема негативно значење.

Извори
------

* Нико Икиќ, „Прозелитизмот„ во Св. писмо и неговото сфаќање во светлината на екуменските односи, Obnovljeni život, Vol.49, No.1, февруари 1994. (хрватски)
Белтраме, еден од најпознатите ликови на Барбиери
**Николо** **Барбиери** (Верчели, 1586 - 1641) бил италијански писател и глумец на театарскиот жанр на комедија дел арте. Тој бил познат и како **Белтраме ди Милано** („Белтраме од Милано") однесувајќи се на еден од неговите најпознати ликови, Белтраме; овој бил главниот лик на една од најпознатите драми на Барбиери, *Л'инавертито*, за која е познато дека го инспирирал Молиер за делото „*L'Étourdi ou les Contretemps"*. Покрај популаризирањето на Белтрамe, на Барбиeри му се припишува и создавањето на друг лик во жанрот *комедија-дел’арте*, Скапино.

Барбиери бил успешен автор и глумец и еден од оние што ја обиколиле Европа; тој е познат, на пример, дека играл на кралскиот двор на Франција.

Покрај претстави, тој напишал есеи за театарот; неговиот истакнат есеј е „*La supplica. Discorso famigliare a quelli che trattano de' comici"* (1634 година), страсно извинување на театарот и глумците, што е исто така важен извор на информации за културата на комедијата.

Како глумец во *комедија*, Барбиери ја вовел навиката да глуми додека стоел на стол, што наводно е потекло на италијанскиот збор *салтимбанко* (што грубо се преведува на „некој кој скока на столици") да се однесува на комичните глумци и дворските шутови.

Наводи
------

1. ↑  *The Blunderer*
2. ↑  *Niccolò Barbieri*
3. 1 2  *Beltrame Архивирано на 20 март 2012 г.* (на италијански)
4. ↑  *Letteratura italiana dalle origini fino a Pirandello e D'Annunzio* (на италијански)
5. ↑  *Beltramm de Gaggian Архивирано на 7 јули 2011 г.*
**Марко Крале и Црна Арапина** — македонска епска песна за Крале Марко.

Содржина
--------

Рано наутро, на Велигден, Крале Марко тргнал да оди во Света Гора за да се причести. Бидејќи в црква не се оди вооружен, а за да се заштити од евентуални неволји по патот, неговата итра мајка му ја скрила сабјата во гривата на Шарец. Патем, Марко го видел црна Арапина како води три синџири со робови: едниот синџир со мали деца, вториот со убави девојки, а третиот со млади момчиња. Притоа, дечињата плачеле и Марко се нажалил, па го замолил Арапот да ги пушти робовите, но тој му се заканил дека ќе го стави напред за да ги води робовите. Тогаш, Марко се налутил и тргнал назад за Прилеп за да си го земе оружјето, а притоа силно ги забодел мамузите во белите дробови на Шарец, така што на коњот му протекла крв. Затоа, Шарец му кажал на Марко за скриената сабја во неговата грива и тој се вратил назад кај Црна Арапина, предизвикувајќи го на двобој. Црна Арапина го фрлил боздоганот, но Крале Марко го дочекал в раце и со него го удрил Арапот меѓу очите. Црна Арапина паднал од коњот и Марко му ја пресекол главата и ги ослободил робовите, давајќи им пари за да си купат леб додека патуваат до својот дом. Кога Марко пристигнал во Света Гора, веќе било доцна и црквата била затворена, а калуѓерите му се потсмевале, велејќи дека сигурно ноќеска Марко се испијанил, па затоа доцнел на причесната. Марко им раскажал за тоа што му се случило, но калуѓерите не му верувале и продолжиле да му се потсмеваат. Затоа, тој им ја покажал главата на Црна Арапина, а калуѓерите се исплашиле и повторно ја отвориле црквата, служејќи литургија во чест на Марко.

Наводи
------

1. ↑  *Јунак над јунаци - епски песни за Марка Крале*, Култура, Скопје, 1967, стр. 56-60.
**Ние не сме ангели 2** е продолжение на филмот *Ние не сме ангели*. Како и во претходниот дел, режисер и сценарист е Срѓан Драгојевиќ. Поголемиот дел од глумечката екипа е иста, со исти или слични улоги. Жанрот е дефиниран како тинејџерска комедија. Мирка Васиљевиќ дебитирала во филмот, во главна женска улога.

Филмот *Ние не сме ангели 2* е римејк на американскиот филм Таа е надвор од контрола од 1989 година.

Синопсис
--------

Никола и понатаму е заводник, иако годините го направија своето. Безгрижната рутина на белградскиот измамник драматично ја прекинува неговата сакана ќерка Софија, која штотуку полни 15 години, а „напалените" тинејџери почнуваат да ѝ навалуваатна врата.

До неодамна, Софија беше класичен човек кој оди на натпревари со својот татко и пука во пејнтбол арената (татко и е сопственик на пејнтбол клубот „Малиот Сталинград"). Потоа, за 15 роденден, неговата поранешна сопруга Марина и нејзината пријателка Виолета Зубиќ ангажираат модни и козметички експерти кои „грдото пајче" ќе го претворат во „секси лебед".

Сепак, вистинскиот пекол за Никола доаѓа дури кога Марина и Виолета ќе заминат во Рим на една недела и ќе му ја препуштат грижата за Софија. Притиснат од многуте додворувачи, Никола почнува да полудува и користи трикови, насилство и психотерапија за да ја брани Софија од додворувачите.

Ќерката на Никола, Софија, 15-годишно девојче, почнува да покажува интерес за спротивниот пол, додека Никола, патолошки љубоморен татко, вложува максимални напори да ја заштити својата единица од какво било машко влијание и ги елиминира сите потенцијални кандидати не избирајќи средства. Се разбира, тоа не е воопшто лесно, особено што ѓаволот и ангелот повторно решија да се обложат на „среќен или несреќен крај".

Улоги
-----

| Глумец | Улога |
| --- | --- |
| Никола Којо | Никола |
| Мирка Васиљевиќ | Софија |
| Лука Кнежевиќ | Марко |
| Срѓан Тодоровиќ | Ѓавол |
| Урош Ѓуриќ | Ангел |
| Милена Павловиќ | Марина |
| Весна Тривалиќ | Виолета |
| Зоран Цвијановиќ | Ѓура |
| Мики Манојловиќ | Милан |
| Горан Јевтиќ | Андреја |
| Ненад Стојменовиќ | Божидар |

Интересни факти
---------------

На кастингот за улогата на Софија била и популарната глумица Марија Бергам.

Наводи
------

1. 1 2  „Ми нисмо анђели 2". *Филмски центар Србије*. Архивирано од изворникот на 2021-02-05. Посетено на 31. 1. 2021. Проверете ги датумските вредности во: `|accessdate=` (help)
2. 1 2  „SVE TAJNE SA SNIMANJA "MI NISMO ANĐELI 2" Mirka Vasiljević se za ulogu borila sa POPULARNOM GLUMICOM, a desio se i peh koji niko nije primetio". *blic*. Посетено на 31. 1. 2021. Проверете ги датумските вредности во: `|accessdate=` (help)

Надворешни врски
----------------

* Ние не сме ангели 2 на сајтот IMDb (јазик: англиски)
| Дел од **темата** |
| --- |
| Вооружени сили наОтоманското Царство |
| Грб на Отоманското Царство |
| Класичен период (1451–1826)Капикулу (Јаничар **·** Шеста отоманска дизиција)  **·**  Спахија  **·**  Војнуци Јамаци **·**  Дервенџии **·**  Сегбан **·**  Башибозук **·**  Акинџија **·**  Азапи **·**  Левенди **·**  Тимариоти **·**  Јаја **·**  Хумбараџи |
| Реформски периодНизам **·**  Секбан-и Џедид **·**  Распуштање на јаничарскиот корпус **·**  Mansure Army **·**  Хамидије |
| Современ период (1861–1922)Современа војска |
| МорнарицаЦарски арсенал **·**  Бродови **·**  Капудан-паши **·**  Поморски битки |
| ВоздухопловствоВеџихи Хуркуш Ахмед Али Челиктен |
| Судири
* Европа (Византија **·**  Бугарија **·**  Србија **·**  Унгарија **·**  Венеција **·**  Албанија **·**  Хрватска **·**  Полска **·**  Португалија **·**  Австрија **·**  Русија)
* Близок Исток (Персија)
* Азија
* Африка
* Индиски Океан
* Опсади
 |
| Регрутирање  |
| * п
* р
* у
 |

**Низам** претставува серија од политички и воени реформи кои биле спроведени од страна на султан Селим III. Овие реформи предвидувале регрутација на армија, нови даноци, законски прописи и строго административна централизација на земјата. Овој термин подоцна се однесувал за новата редовна армија која била формирана.

Како една од причините за модернизација на османлиската војска била инвазијата на Наполеон во Египет и Сирија, бидејќи османлиската армија далеку заостанувала во поглед на војската од Западна Европа во однос на организациона структура, технологија и стратегии. Овие реформи биле подобрени од следбениците на Селим III, Махмуд II и Абдул Меџид I и на крајот кулминирале со Танзиматот (реорганизација) кои целосно ја модернизирале земјата.

Во периодот од 1829 до 1855 година новата армија постојано се подобрувала на чело со новите воени старешини. Војниците биле опремени со униформи по европски стил и образувани според европските стандарди. Самиот Абдул Меџит I тврдел дека доколку војната со Русија од 1829 година се водела во 1855, резултатот ќе бил многу поинаков.
**„Ориент Експрес"** (**Oriënt-Express**) е роман од холандскиот писател и новинар А. ден Долард. Книгата се вбројува меѓу најпознатите дела на авторот, кој се смета за најголем промотор на Македонија во Холандија.

Историја на книгата
-------------------

Книгата првпат е издадена во 1934 година, во времето кога во Марсеј се случува атентатот врз југословенскиот крал Александар I Караѓорѓевиќ. Во книгата се зборува за ослободителната борба на Македонците и ВМРО, поради што книгата доживува голем успех кај холандската читателска публика. Книгата е преведена и на други јазици.

Содржина
--------

Дејството на романот се случува во Македонија, во времето по Илинденското востание и ја прикажува положбата во земјата во почетокот на 20 век.

Цитати од книгата
-----------------

Личности
--------

* Миља Дрангова (Milja Drangov) e главниот јунак во романот. Таа се раѓа на Илинден 1903 г. и приказната го следи нејзиниот животен пат.

Превод на македонски јазик
--------------------------

Оваа книга не е објавена на македонски јазик.

Надворешни врски
----------------

* Јузмески, Мишо: „Кон Исток и назад со Ориент Експрес" (Историјата на романот „Ориент Експрес" од А. ден Долард)

Извори
------

1. ↑  Јузмески, Мишо: "Свадбата во Охрид". Аналитички есеј за "Свадбата на седумте Цигани" од А. ден Долард
**„Оркестарот на една младост"** (српски: *Оркестар једне младости*) — филм на режисерот Светислав Павловиќ од 1985 година. Главните улоги ги играат: Љубиша Самарџиќ, Гордана Бјелица, Душан Војиновиќ, Олег Видов.

Синопсис
--------

За време на Втората светска војна, пожарникарскиот оркестар од Краљево заминува на слободната територија, патем свирејќи германски воени маршеви. На тој начин, тие секојдневни млади момци, чии дотогашни животи биле исполнети со љубовни врски и со концерти, полека се претвораат во херои.

Наводи
------

1. ↑  РТС, Оркестар једне младости (пристапено на 25.5.2023)
***„Наследството на Скарлати*** е првиот од 27-те трилер-романи, напишани од американскиот автор Роберт Ладлам.

Резиме
------

Во Вашингтон, за време на Втората светска војна, се рашириле гласини дека некој елитен член на Нацистите сака да дезертира и да даде информации кои ќе ја завршат војната. Но ова дезертирање со себе го повлекло и ослободувањето на ултракласифицирано досие за наследството на Скарлати, досие чија содржина ќе уништи многу познати луѓе од Западниот свет ако излезе во јавноста Од таму, книгата не враќа наназад неколку децении, и ја раскажува приказната за еден корумпиран американски војник, неговата мајка-милијардерка и агентот кој работи за една од најмалите тајни служби во светот.

Медиумски адаптации
-------------------

Познатиот продуцент на Џејмс Бонд, Алберт Р. Броколи ги купил филсмите праза кратко по издавањето на книгата. Броколи побарал од Ладлам да напише сценарио, но Ладлам не бил подготвен.Исто така, Ладлам тврдел дека Броколи сакал да направи измени во приказната.

Далтон Трамбо потоа бил договорен да го напише сценариото и работел на него до 1975 година. Режисер и продуцент на филмот требало да биде Сол Свимер, но снимањето никогаш не почнал со снимање.
**Анастасија „Наина" Јосифовна Елцина** (руски: *Анастасия "Наина" Иосифовна Ельцина*, моминско име *Гирина*; родена на 14 март 1932) е вдовица на првиот претседател на Русија, Борис Елцин.

Ран живот и образование
-----------------------

Наина Елцина била родена во Оренбуршката област во 1932 година. По дипломирањето на градежниот факултет на Уралскиот политехнички институт во Свердловск (денешен Екатеринбург) во 1955 година, таа работела со различни проекти во Свердловскскиот институт.

Личен живот
-----------

Во 1956 година се омажила за Борис Елцин, кого го запознала на Свердловскиот институт, а од 1985 година живеела во Москва. Тие имаат две ќерки, Елена и Татјана, родени во 1957 и 1960 година, соодветно.

Прва дама
---------

Наина Елцина ретко се била во јавноста. Таа го придружувала нејзиниот сопруг на некои од неговите странски посети, вклучувајќи ги посетите во 1997 година на Шведска и Финска и посетата на Кина во 1999 година. Генерално, Наина Елцина никогаш не се мешала во политичката работа; сепак, во изборната кампања во 1996 година, таа се сретнала со гласачите и давала интервјуа за медиумите. Таа се појавила во јавноста во април 2007 година на државниот погреб на нејзиниот сопруг во Москва.

Подоцнежен живот
----------------

Во 2017 година, Наина Елцина ја промовирала својата автобиографија и во Елцинскиот Центар, а потоа и во Москва.

Наводи
------

1. ↑  „The Swedish Royal Court, The Monarchy - State visits 1990-1999". Архивирано од изворникот на 2017-12-23. Посетено на 2023-05-04.
2. ↑  Visitors to Finland
3. ↑  Russian President Leaves Beijing for Home
4. ↑  1932 - родилась Наина Иосифовна Ельцина Retrieved 24 April 2007
5. ↑  Биография Наины Ельциной // РИА Новости
6. ↑  Наина Ельцина читает фрагменты своих мемуаров // Анонс Ельцин-Центра, январь 2017.
7. ↑  Наина Ельцина представляет мемуары «Личная жизнь» // Анонс Ельцин-Центра, июль 2017.

Надворешни врски
----------------

| Почесни титули
 |
| --- |
| Претходник**нема** | **Прва дама на Русија**1991-1999 | Наследник**Људмила Путина** |